Mabel Strickland

Mabel Edeline Strickland (1899-yil 8-yanvar – 1988-yil 29-noyabr), maltalik ingliz millatiga mansub jurnalist, gazeta egasi va siyosatchi.

 Shaxsiy hayoti 
Mabel Strickland keyinchalik Maltaning 4-bosh vaziri boʻlgan ser Gerald Strickland va xonim Edeline Sackvillening qizi edi.

Uning onasi Kentning Knole shahridagi 7-graf De La Warr Reginald Sackvillening toʻngʻich qizi boʻlgan.

Mabel Strickland turmushga chiqmagan va mulkining asosiy qismini yagona merosxoʻri Robert Hornyold-Stricklandga qoldirgan. Mabel 1979-yilda „oʻzi va uning merosxoʻrlari uchun“ Strickland fondini tashkil qilgan. Biroq, uning baʼzi asosiy aktivlari, jumladan, Allied Newspapers Ltd kompaniyasining asosiy ulushi, oilaviy uyi va uning barcha shaxsiy, yuridik va maʼmuriy hujjatlari uning ijrochilari tomonidan Mabelning merosxoʻriga berilmagan. Bu uning merosxoʻri tomonidan Fond va Allied Newspapers Ltdga qarshi ikkita muhim sud ishini boshlashiga sabab boʻlgan iqtibos kerak .

 Turar joylari 
Mabel Strickland umrining koʻp qismini Maltaning Lija shahridagi Villa Parisioda oʻtkazgan. Bungacha u Maltaning Attard shahridagi Villa Bolongadagi oilaviy uyida – otasi Lord Stricklandga tegishli binoda yashagan.

 Ish faoliyati 
Mabel Strickland Maltada otasi va oʻgay onasi ledi Strickland bilan yashagan, hamda DBE (Margaret, Edward Hultonning qizi) bilan gazetalar guruhini tashkil qilgan. 1935-yilda u The Times of Malta va „Il Berqa“ gazetalarining muharriri boʻlgan. 1940-yilda otasi vafot etgach, guruhning boshqaruvchi direktor lavozimini egallagan. Bir necha marta turli zarbalarga uchrashiga qaramay, ikkinchi jahon urushidagi Malta qamali davomida gazeta toʻxtovsiz chop etilgan.

Mabel Strickland 1950-yilda Progressiv Konstitutsiyaviy partiyadan parlamentga saylangan va 1953-yilgacha uchta ayol deputatdan biri sifatida faoliyat olib borgan. U 1953-yilda Progressiv Konstitutsiyaviy partiyani tuzgan va boshqargan, hamda 1950-yillarning asosiy siyosiy liderlaridan biri boʻlgan. Mabel Strickland 1956–1957-yillarda integratsiya muzokaralarida ishtirok etgan, shuningdek, 1964-yilda mustaqillikka qarshi chiqqan. U 1962-yilda Malta parlamentiga qayta saylangan va 1966-yilgacha xizmat qilgan. U har doim erkin va mustaqil matbuot, hamda Maltaning Britaniya va Hamdoʻstlik bilan aloqalarini saqlab qolishi uchun bor kuchi bilan harakat qilgan.

Nafaqaga chiqqanidan soʻng, u oilasi nomidan Strickland fondini tashkil qilgan.

 Sufrajist 
Mabel Strickland Maltada ayollarning saylov huquqi uchun qilgan ishlari bilan tanilgan. Malta Britaniya mustamlakasi edi, 1918-yilda Buyuk Britaniyada nihoyat ayollarning saylov huquqi joriy etilgan. Garchi Mehnat partiyasi islohotni qoʻllab-quvvatlagan boʻlsa ham, bu qonun 1921-yil Malta Konstitutsiyasiga kiritilmagan ediThe Struggle for Female Suffrage in Europe: Voting to Become Citizens. (2012). Nederländerna: Brill.. 1931-yilda Mabel Strickland Konstitutsiya partiyasi kotibi yordamchisi sifatida Malta ishlari boʻyicha qirollik komissiyasiga 428 nafar shaxs tomonidan imzolangan petitsiyani yuboradi va ayollarga saylov huquqini berishni soʻraydiThe Struggle for Female Suffrage in Europe: Voting to Become Citizens. (2012). Nederländerna: Brill..

Mabel Strickland 1940-yillarda Malta ayollari assotsiatsiyasining ayollar saylov huquqini joriy etish boʻyicha saʼy-harakatlarini qoʻllab-quvvatlaydi(Times of Malta, 12th February 1944, p. 7).

Ayollarning saylov huquqi nihoyat 1947-yilda joriy qilingan.

 Vafoti 
Mabel Strickland 1988-yil 29-noyabrda vafot etgan va Mdinadagi Avliyo Pol soboridagi Stricklandlar oilasi qabriga dafn qilingan iqtibos kerak .

 Merosi 
Hayoti davomida turmushga chiqmagan va farzand koʻrmagan Mabel Stricklandning tanlagan yagona merosxoʻri uning jiyani Robert Hornold-Strickland edi. Biroq Robert Hornyold-Strickland Maltadan ketganidan soʻng, Mabel Strickland uning ikkita Ijrochisidan biri boʻlgan advokat tomonidan oʻz vasiyatini oʻzgartirishga koʻndirilgan. Qayta koʻrib chiqilgan vasiyatga qaramay, uning katta jiyani doimo uning yagona merosxoʻri boʻlib qolgan. Ammo qayta koʻrib chiqilgan va juda noaniq boʻlgan vasiyatnoma natijasida uning mulki Hornyold-Strickland va Strickland jamgʻarmasi oʻrtasidagi huquqiy ziddiyatga sabab boʻlgan. Mabel Strickland ushbu fondni „oʻzi va uning abadiy merosxoʻrlari uchun“ yaratgan.

Robert Hornyold-Strickland 2010-yilda ijrochilarga qarshi qonuniy choralar koʻrilishi bilanoq, ular bilan kelishuv yoʻlini topishga urinib koʻradi. Qarib qolgan Ijrochilar Allied Newspapers Ltd (Times of Malta) ning koʻpchilik aksiyalarini oʻz nomlaridan (mulk ijrochilari sifatida) Stickland fondiga tartibsiz tarzda oʻtkazishni oʻrinli deb topadilar. Buning sababi, Strickland jamgʻarmasi yuridik shaxs sifatida roʻyxatdan oʻtgan, chunki u „korporativ organ“ boʻlgan. Malta kompaniyasi qonuniga binoan, shuningdek, Allied Newspapers Ltd kompaniyasining oʻz ustaviga koʻra, har qanday shaxsga „korporativ organ“ aksiyadori boʻlishga ruxsat berilmaydi. Ijrochilar tomonidan hech qanday oʻtkazma hujjati taqdim etilmagan. Ushbu tartibsiz transfer hozirda Robert Hornyold-Strickland tomonidan koʻrib chiqilayotgan boshqa sud ishi masalasidir va hali ham sud jarayonlari davom etmoqdaMalta Winds – a website with the full unabridged story can be found at www.mabelstricklandlegacytherealstory.com.

 Yana qarang 

 Villa Parisio
 Malta ayollar uyushmasi
 

 
 https://www.independent.com.mt/articles/2021-04-07/local-news/It-is-for-the-courts-to-decide-whether-my-claims-are-justified-Robert- Hornyold-Striklend-6736232383
 https://www.independent.com.mt/articles/2021-04-12/local-news/Strickland-Foundation-hijacked-Mabel-s-legacy-for-their-own-political-ends-Robert-Strickland- 6736232531
 https://www.maltatoday.com.mt/news/national/108808/strickland_heir_on_allied_board_insists_hillman_promotion_was_fait_accompli#. YIRl8pAzZPY

Turkum:1988-yilda vafot etganlar
Turkum:1899-yilda tugʻilganlar
Turkum:Maltalik ayollar
Turkum:Maltalik jurnalistlar
Turkum:Maltalik ayol jurnalistlar
Turkum:Malta siyosiy partiyalarining liderlari
Turkum:20-asr jurnalistlari
Turkum:Maltalik sufrajistlar